Document ID: 32002R2225

Komission asetus (EY) N:o 2225/2002,
annettu 13 päivänä joulukuuta 2002,
syrjäisimpien alueiden alustavien hankintataseiden ja yhteisön tukien vahvistamisesta neuvoston asetusten (EY) N:o 1452/2001, (EY) N:o 1453/2001 ja (EY) N:o 1454/2001 mukaisesti annetun asetuksen (EY) N:o 21/2002 muuttamisesta Madeiran sokerialan ja Kanariansaarten riisialan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) 28 päivänä kesäkuuta 2001 annetun neuvoston asetuksen (EY) N:o 1453/2001(1) ja erityisesti sen 3 artiklan 6 kohdan,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001(2), sellaisena kuin se on viimeksi muutettuna komission asetuksella (EY) N:o 1922/2002(3), ja erityisesti sen 3 artiklan 6 kohdan,
sekä katsoo seuraavaa:
(1) Komission asetuksessa (EY) N:o 21/2002(4), sellaisena kuin se on viimeksi muutettuna asetuksella (EY) N:o 2205/2002(5), vahvistetaan syrjäisimpien alueiden alustavat hankintataseet ja yhteisön tuet neuvoston asetusten (EY) N:o 1452/2001(6), (EY) N:o 1453/2001 ja (EY) N:o 1454/2001 mukaisesti.
(2) Sokerin kalenterivuotuisessa alustavassa hankintataseessa Madeiran vuotuiseksi määräksi vahvistetaan 6200 tonnia ja Azorien 6500 tonnia. Portugalin viranomaisten antamien tietojen, erityisesti jo myönnettyjen todistusten ja Azoreille suuntautuvaan virvoitusjuomien vientiin liittyvien lukujen, tarkastelu antaa olettaa, ettei 6200 tonnin määrä ehkä riitä kattamaan Madeiran osalta tarvittavien todistusten määrää. Kyseinen määrä olisi korotettava 6800 tonniin.
(3) Riisin kalenterivuotuisessa alustavassa hankintataseessa Kanariansaarten vuotuiseksi määräksi vahvistetaan 13000 tonnia. Espanjan viranomaisten toimittamien tietojen tarkastelu antaa olettaa, ettei 13000 tonnin määrä riitä kattamaan Kanariansaarten hankintatarpeita riisin osalta. Kyseinen määrä olisi korotettava 13700 tonniin.
(4) Tässä asetuksessa säädetyt toimenpiteet ovat viljan ja sokerin hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 21/2002 seuraavasti:
1) Korvataan liitteessä II "MADEIRA - AZORIT" oleva osa 6 tämän asetuksen liitteessä I olevalla taulukolla.
2) Korvataan liitteessä III "KANARIANSAARET" oleva osa 2 tämän asetuksen liitteessä II olevalla taulukolla.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 2002.

Labels: 3
18
17
19